

REPUBLIKA HRVATSKA

VUKOVARSKO SRIJEMSKA ŽUPANIJA



 **OPĆINA TOVARNIK**

**OPĆINSKI NAČELNIK**

KLASA: 112-04/22-01/11

URBROJ: 2196-28-01-22-1

Tovarnik, 16.11.2022.

Na temelju Odluke o financiranju Ministarstva rada, mirovinskoga sustava, obitelji i socijalne politike (KLASA: 983-01/22-01/13, URBROJ: 524-07-02-01-01/3-22-26), od 11. listopada 2022. godine, Ugovora o dodjeli bespovratnih sredstava za projekte koji se sufinanciraju iz Europskog socijalnog fonda, Operativnog programa Učinkoviti ljudski potencijali 2014.-2020. „Zaželi – program zapošljavanja žena – faza III“, Broj poziva: UP.02.1.1.16, Kodni broj Ugovora: UP.02.1.1.16.0356 od 21. listopada 2022. godine i članka 48. Statuta Općine Tovarnik ( Službeni vjesnik Vukovarsko-srijemske županije 3/22 ) Općinski načelnik Općine Tovarnik, dana 16. studenog 2022. godine raspisuje:

**JAVNI POZIV**

**za prijem u radni odnos na određeno vrijeme u Općinu Tovarnik za potrebe provedbe aktivnosti u sklopu Projekta ,,ZAŽELI – Općina Tovarnik, faza III“**

**Radno mjesto – radnica za pomoć u kući starijim osobama**

1. **Mjesto rada:** Na području Općine Tovarnik, VUKOVARSKO-SRIJEMSKA ŽUPANIJA
2. **Broj traženih radnika:**25 osoba
3. **Vrsta zaposlenja:**Predviđeno trajanje radnog odnosa je 6 mjeseci
4. **Radno vrijeme:**Puno radno vrijeme
5. **Javni poziv vrijedi od:**16.11.2022. do 24.11.2022.
6. **Radno iskustvo:**Osoba s radnim ili bez radnog iskustva
7. **Opis posla:**

- pomoć u dostavi namirnica,
- pomoć u pripremi obroka u kućanstvima korisnika,

- organiziranje prehrane,
- pomoć u održavanje čistoće stambenog prostora/domova,
- pomoć pri oblačenju i svlačenju,
- briga o higijeni i osobnom izgledu,
- pomoć u socijalnoj integraciji,
- pomoć u posredovanju u ostvarivanju raznih prava (dostava lijekova, plaćanje računa,

 dostava pomagala i sl.),
- pružanje podrške korisnicima kroz razgovore i druženje te uključivanje u društvo,
- pratnja i pomoć u raznim društvenim aktivnostima.

1. **UVJETI:**

Nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a u okviru kojih je prijavitelj/partner dužan dati prednost teže zapošljivim/ranjivim skupinama u lokalnoj zajednici koje su:

* žene od 50 godina i više,
* žene s invaliditetom,
* žrtve trgovanja ljudima,
* žrtve obiteljskog nasilja,
* azilantice,
* žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl.,
* liječene ovisnice o drogama,
* povratnice s odsluženja zatvorske kazne unazad 6 mjeseci,
* pripadnice romske nacionalne manjine,
* beskućnice,
* majke s 3 i više djece,
* samohrane majke,
* žene koje su stranci pod privremenom zaštitom.

**Prijavi na Javni poziv kandidati su dužni priložiti:**

- prijava za posao

- životopis (uz obveznu naznaku kontakt broja)

- preslika osobne iskaznice

- preslika dokaza o završenoj školi

- potvrdu izdanu od HZZ kojom osoba dokazuje da je prijavljena u evidenciju nezaposlenih

 osoba (datum izdavanja potvrde nakon datuma objave Javnog poziva)

- dokaz o radnom stažu Hrvatskog zavoda za mirovinsko osiguranje (e-ispis)

- vlastoručno potpisana Privola kandidata o prihvaćanju javne objave podataka kandidata

 prijavljenog na Javni poziv (može se preuzeti na stranicama Općine Tovarnik [www.opcina-tovarnik.hr](http://www.opcina-tovarnik.hr) ili osobno u zgradi Općine Tovarnik, A.G. Matoša 2 32249 Tovarnik)

**Podnositeljice su dužne (ako pripadaju) u životopisu naznačiti kojoj skupini iz točke 8. pripadaju te priložiti odgovarajuću potvrdu, npr:**

* **Žene od 50 godina i više** - osobna iskaznica
* **Osobe s invaliditetom** - nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrde o upisu u Hrvatski registar osoba s invaliditetom
* **Žrtve trgovanja ljudima** - uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima
* **Žrtve obiteljskog nasilja** - uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva obiteljskog nasilja
* **Azilantice** - odluka o odobrenju azila koju izdaje MUP
* **Žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl**. - rješenje/uvjerenje centra za socijalnu skrb o prekidu prava na smještaj kao oblika skrbi izvan vlastite obitelji
* **Liječene ovisnice** - potvrda institucije/udruge/pravne osobe da se liječila od ovisnosti o drogama
* **Povratnice s odsluženja zatvorske kazne unazad 6 mjeseci** - potvrda o otpuštanju
* **Pripadnice romske nacionalne manjine** - izjava osobe o pripadnosti nacionalnoj manjini
* **Beskućnice** - rješenje CZSS-a o smještaju u prihvatilište/prenoćište odnosno o korištenju usluge poludnevnog boravka ili Potvrda pružatelja usluge smještaja u prihvatilište/prenoćište ili pružatelja usluge poludnevnog boravka da je osoba korisnik usluge ili uvjerenje/potvrda centra za socijalnu skrb iz kojeg je vidljivo da je pripadnica ciljane skupine beskućnik
* **Pripadnice ostalih ranjivih skupina** - potvrda/uvjerenje ili drugi jednakovrijedan dokument nadležnih institucija iz kojeg je vidljivo da se radi o pripadnici ranjive skupine (izjava osobe nije prihvatljiv dokaz).

Osobe koje se prijavljuju na Javni poziv dužne su dostaviti svoju prijavu **u roku od 8 dana** od dana objave Javnog poziva na mrežnim stranicama Hrvatskog zavoda za zapošljavanje, na adresu:

**OPĆINA TOVARNIK, A. G. MATOŠA 2, 32249 Tovarnik**, putem pošte (preporučeno) ili osobno najkasnije do 24. studenog 2022. godine s naznakom:

**,,Javni poziv – Projekt ,,Zaželi – Općina Tovarnik faza III“– NE OTVARAJ“**

Nepravovremene i nepotpune prijave neće se razmatrati.

Projekt je u skladu s europskim i nacionalnim preporukama o unaprjeđenju položaja žena na tržištu rada i zaštite prava žena, kao i sa smjernicama politika zapošljavanja država članica EU s naglaskom na promicanje socijalne uključenosti i suzbijanja siromaštva, posebice radi činjenice da će se kao sudionice ovih aktivnosti uključivati žene koje su u nepovoljnom položaju na tržištu rada, a koje će skrbiti o starijim osobama i osobama u nepovoljnom položaju.

Natječaj će biti objavljen na web stranicama Hrvatskog zavoda za zapošljavanje i internetskoj stranici Općine Tovarnik – [www.opcina-tovarnik.hr](http://www.opcina-tovarnik.hr)

 **NAČELNIK OPĆINE TOVARNIK**

 Anđelko Dobročinac, dipl.ing